rlitschk/wikidir huggingface dataset:
Joachim Frank (* 12. September 1940 in Weidenau an de Sieg) is en düütsch-amerikaansch Biophysiker an de Columbia University, New York City, un de University at Albany, The State University of New York. He gellt as Begrünner vun de Kryo-Elektronenmikroskopie vun Eenzelmolekülen un kunn wesentliche Bidrääg to de Struktur un Funktschoon vun de Ribosomen leisten. 2017 kreeg he gemeensam Jacques Dubochet un Richard Henderson den Nobelpries för Chemie tospraaken. Nah dat Vördiplom an de Albert-Ludwigs-Universität Freiburg (1963) un dat Diplom bi Walter Rollwagen an de Ludwig-Maximilians-Universität München mit de Arbeit Untersuchung der Sekundärelektronen-Emission von Gold am Schmelzpunkt (1967), hett Frank 1970 bi Walter Hoppe an de Technische Universität München mit de Arbeit Untersuchungen von elektronenmikroskopischen Aufnahmen hoher Auflösung mit Bilddifferenz- und Rekonstruktionsverfahrensien Doktertitel maakt. As Postdoktorand hett he bi R. Nathan an dat California Institute of Technology, bi R. M. Glaeser an de University of California, Berkeley un bi B. M. Siegel an de Cornell University arbeit. Siet 1972 weer Frank Forschungsassistent an dat Max-Planck-Institut för Biochemie, siet 1973 Forschungsgruppenleiter (Senior Research Assistant) bi Vernon Ellis Cosslett an de University of Cambridge. Siet 1975 is Frank an dat Wadsworth Center, New York State Department of Health (University at Albany, The
Hier is een List vun de Städer up Hawaii: Aiea (Hawaii) Aina Haina (Hawaii) Alakea (Hawaii) Anachoomlu (Hawaii) Cape Smith (Hawaii) Capehart (Hawaii) Ewa (Hawaii) Ewa Beach (Hawaii) Ford Island (Hawaii) Fort Shafter (Hawaii) Hana (Hawaii) Hanalei (Hawaii) Hanapepe (Hawaii) Hickam (Hawaii) Hilo Honaunau (Hawaii) Honokaa (Hawaii) Honolulu Honomu (Hawaii) Kaaawa (Hawaii) Kahaluu (Hawaii) Kahului Kailua (Hawaii) Kaimuki (Hawaii) Kakaako (Hawaii) Kakaakou (Hawaii) Kalaheo (Hawaii) Kalaoa (Hawaii) Kalihi (Hawaii) Kamuela (Hawaii) Kaneohe (Hawaii) Kaneohmcas (Hawaii) Kapaa (Hawaii) Kapolei (Hawaii) Kawaihae (Hawaii) Kawailani (Hawaii) Keaau (Hawaii) Keahi (Hawaii) Kealakekua (Hawaii) Keauhou (Hawaii) Kekaha (Hawaii) Kihei Kilauea Kohalapilau (Hawaii) Koko Head (Hawaii) Koloa (Hawaii) Kona (Hawaii) Kula (Hawaii) Lahaina Laie (Hawaii) Laupahoeho (Hawaii) Lihue (Hawaii) Lualualei (Hawaii) Makaha (Hawaii) Makakilo (Hawaii) Makawao (Hawaii) Manoa (Hawaii) Mililani (Hawaii) Mililanimk (Hawaii) Moanalua (Hawaii) Mokapu (Hawaii) Mountain View (Hawaii) Naalehu (Hawaii) Nanakuli (Hawaii) Napili (Hawaii) Pahala (Hawaii) Pahoa (Hawaii) Paia (Hawaii) Papaikou (Hawaii) Papakolea (Hawaii) Pearl City (Hawaii) Pearl Harbor (Hawaii) Punahou (Hawaii) Puukapu (Hawaii) Puuloa (Hawaii) Royal Kunia (Hawaii) Schofield (Hawaii) Soda Creek (Hawaii) Sunset Beach (Hawaii) Tripler (Hawaii) Volcano (Hawaii) Wahiawa (Hawaii) Waialua (Hawaii) Waianae (Hawaii) Waikoloa (Hawaii) Wailuku Waimanalo (Hawaii) Waimea (Hawaii) Waipahu (Hawaii) Wheeler (Hawaii)
Kip Stephen Thorne (* 1. Juni 1940 in Logan, Utah, USA) is en US-amerikaansch Wetenschapler vun de Theoretische Physik. Thorne is Schöler vun John Archibald Wheeler un is bekannt för sien umfaaten Bidrääg över de Gravitatschoon un relativistische Astrophysik. He weer bit 2009 Perfesser vun de theoretische Physik an dat California Institute of Technology (Caltech). 2017 wurr hüm gemeensam mit Rainer Weiss un Barry Clark Barish de Nobelpries för Physik för entscheeden Bidrääg to den LIGO-Detektor un de Opdecken vun Gravitatschonswellen tospraaken. De Forschungen vun Thorne befaaten sück mit de Grundlagen un astrophysikalischen Anwennen vun de Allgemeen Relativitätstheorie. Up hüm geiht dat Ringkriterium torüch, an de sück entscheeden sall, of sück ut en kompakten Körper en Swaart Lock bildt. Thorne weer maatgevend an den Upbau vun dat LIGO-Projekt bedeeligt. Bi dat Projekt kunn man denn Gravitatschonswellen nahwiesen un he is wiederhen en aktiv Deelnehmer an de LIGO-Forschungen. Kip Thorne wurr en breet Apenlichkeit dör sien populärwetenschaplich Wark „Gekrümmter Raum und verbogene Zeit. Einsteins Vermächtnis“ bekannt (in dat engelsch Original: Black Holes and Time Warps: Einstein’s Outrageous Legacy). In sien kontrovers diskuteert Theorie hett Thorne ünner annern de Mögelkeit vun Tietreisen mit Hülp vun Wormlöcker ünnersöcht. As Experte hett he Christopher
Wilhelm Ludwig Franz Hallwachs (* 9. Juli 1859 in Darmstadt; † 20. Juni 1922 in Dresden) weer en düütsch Physiker. Hallwachs weer en Schöler vun Heinrich Hertz. 1886 harr de den buteren Photoeffekt opdeckt. Hallwachs hett de hertzschen Ünnersöken 1887 fortsett. Wegen sien Ergevnisse wurr de butere Photoeffekt lang Tiet Hallwachs-Effekt nömmt. Mit de Ünnersöken vun den Photoeffekt legg he den Grundsteen to de Entwicklung vun de Photozelle, de Photoelektrizität as ok de Luchtquantenhypothees vun Albert Einstein (kiek dorto ok Photon). Über die elektromotorische Kraft, den Widerstand und den Nutzeffekt von Ladungssäulen (Accumulatoren). Diss., Straßburg 1883. Elektrometrische Untersuchungen. Habil.-Schrift, Leipzig 1885. Über den Einfluß des Lichtes auf electrostatisch geladene Körper. In: Annalen der Physik, Bd. 33, 1888, S. 301-312. Ueber die Electrisierung von Metallplatten durch Bestrahlung mit electr. Licht. In: Annalen der Physik, Bd. 34, 1888, S. 731-734. Ueber den Zusammenhang des Electrizitätsverlustes durch Beleuchtung mit der Lichtabsorption. In: Annalen der Physik, Bd. 37, 1889, S. 666-675 Die Lichtelektrizität. Leipzig 1914. Armin Hermann: Hallwachs, Wilhelm. In: Neue Deutsche Biographie (NDB). Band 7, Duncker & Humblot, Berlin 1966, ISBN 3-428-00188-5, S. 565 f. Normdaten: GND: 116413026 (OGND, AKS) | VIAF: 62299487 | Wikipedia-Personensöök
Aloha betekent Aloha, en Woort ut de Spraak vun Hawaii, ALOHA, en besünner Aart, up Computernetten totogriepen, Aloha, Oort in Louisiana, USA, Aloha, Oort in Oregon, USA, Aloha, Oort in Washington, USA, Aloha, US-amerikaanschen Film ut dat Johr 2015. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Porcellio is en Geslecht mank de Ornen vun de Kellerswiene (Isopoda). Se höört to de Familie vun de Kellerswiene an sik (Porcellionidae) to. Porcellio achilleionensis Verhoeff, 1901 Porcellio acutiserra Barnard, 1940 Porcellio aghousi Paulian de Felice, 1939 Porcellio albanicus Verhoeff, 1907 Porcellio albicornis (Dollfus, 1896) Porcellio albinus Budde-Lund, 1885 Porcellio alexandrinus Brandt, 1833 Porcellio alluaudi Dollfus, 1893 Porcellio alpinus Am Stein, 1857 Porcellio alticola Vandel, 1940 Porcellio anagae Hoese, 1985 Porcellio ancararum Rodriguez & Vicente, 1992 Porcellio andreinii Arcangeli, 1913 Porcellio angustulus Budde-Lund, 1885 Porcellio atlanteus Verhoeff, 1937 Porcellio atlantidum Paulian de Felice, 1939 Porcellio atticus Verhoeff, 1907 Porcellio auritus Budde-Lund, 1879 Porcellio babilonus Rodriguez & Barrientos, 1993 Porcellio baeticensis Vandel, 1953 Porcellio baidensis Viglianisi, Lombardo & Caruso, 1992 Porcellio balearicus Cruz & Garcia, 1994 Porcellio barroisi Dollfus, 1892 Porcellio batesoni Collinge, 1915 Porcellio bistriatus Budde-Lund, 1885 Porcellio blattarius Budde-Lund, 1885 Porcellio bolivari Dollfus, 1892 Porcellio bovei Lucas, 1849 Porcellio brevipennis Budde-Lund, 1885 Porcellio buddelundi Simon, 1885 Porcellio cadenati Vandel, 1954 Porcellio calderensis Vandel, 1954 Porcellio canariensis Dollfus, 1893 Porcellio cataractae Vandel, 1960 Porcellio cavernicolus Vandel, 1946 Porcellio centralis Vandel, 1954 Porcellio chilensis Nicolet, 1849 Porcellio chuldahensis Verhoeff, 1923 Porcellio cilicius Verhoeff, 1907 Porcellio colasi Vandel, 1958 Porcellio conchus Mulaik
Michael Warren Young (* 28. März 1949 in Miami, Florida) is en US-amerikaansch Chronobioloog un Perfesser an de Rockefeller University in New York City. 2017 wurr hüm gemeensam mit Jeffrey Connor Hall un Michael Morris Rosbash de Nobelpries för Physiologie oder Medizin tospraaken. Young is in Miami un de Umgegend vun Miami upwussen. All as Kind hett he suck för biologische Phänomene vun de zirkadianen Rhythmik – exotisch Blüten de nachts apen gaht un Vagels un Insekten, de biologische Klocken bi de rüümlich Orienteeren to Hülp nehmen, interesseert. Young hett 1971 sien Biologiestudium an de University of Texas at Austin mit en Bachelor afslooten un hett dor 1975 bi Burke Judd sien Doktertitel (Ph.D.) in Genetik maakt. As Postdoktorand hett he bi David Swenson Hogness an de Stanford School of Medicine arbeit, wo he mit molekulargenetischen Methoden transponible DNA-Elemente ünnersöken dee. 1978 wurr he Assistant Professor an de Rockefeller University in New York City, 1984 ok dor Associate Professor un 1988 ordentlich Perfesser. Young is hüüd (Stand 2017) wiederhen as Perfesser an de Rockefeller University tätig un dor ok Vice President for Academic Affairs. Young hörrt to de Vörrieder vun de Erforschung vun de Molekularbiologie un de Genetik vun biologisch
De Rockefeller University is en Universität in New York City. Dor befinnd se sück tüschen de 63. un de 68. Straat an de York Avenue an de Upper East Side vun Manhattan Island. De Rockefeller University hett ehrn Swoorpunkt in Forschung un Lehre in‘ biomedizinischen Beriek. Studenten können den Afschluss vun en Doktor vun de Medizin (Beropsdoktorat) oder en Ph.D. erwerben. Todem gifft dat Forschungsstellen för Post-Doktoranden. Dat Motto vun de Universität luut: Scientia pro bono humani generis (latiensch) „Wetenschap to dat Wohl vun dat Minschengeslecht“. De aktuelle Präsident is Richard Priestley Lifton. An de Universität studeeren 200 Studenten. De Anfänge vun de Hoochschool liggen to’n Deel in en persönlich Tragödie. Nahdem John Davison Rockefeller Sr. sien Enkel in‘ Januar 1901 an Scharlach storven weer, wurrn de sück över dree Johr hentrucken Planungen vun Frederick T. Gates un John D. Rockefeller Jr. för den Upbau vun en Forschungsinstitut schnell verwirklicht. As Vörbild hemm Forschungszentren in Europa, as de Robert-Koch- un Pasteur-Institute deent. To’n Tietpunkt vun de Grünnen 1901 vun dat Rockefeller Institute for Medical Research wurrn de Infektschonskrankheiten as Scharlach, Masern, Tuberkulose, Diphtherie un Typhus as de gröttsten bekannten Bedrohungen för de minschlich Gesundheit ansehn. Tonächst kreeg dat Institut den
De Asellota sünd en Unnerornen vun de Kellerswiene (Isopoda). Se leevt in Söötwater un ok in de solten See. Dor finnt se sik an de Küsten, man ok in de Deepsee bit hen to 10.000 Meters. De Aarden vun de Assellota sünd over de ganze Eer hen tohuse. De Aarden, de in'e See tohuse sünd, leevt in den Atlantik just so, as in'n Pazifik. Ut den Philippinengraven is Macrostylis galatheae bekannt. Dat Galatheadeep is een vun de deepsten Stellen in de See, de dat gifft. Bi 60 % vun all Aarden, de bitherto beschreven wurrn sünd, leevt in de Deepsee. In'n Momang weert sess Gruppen mank de Assellota annahmen, man dat gifft allerhand Aarden, de weert binnen de Taxonomie jummers wedder up'n annern Platz henstellt. Jummers wedder weert in de Deepsee nee Formen funnen un mütt nee indeelt weern. Böverfamilien, Familien un en Reeg vun Aarden: Böverfamilie Aselloidea Latreille, 1802 (Aarden ut dat Söötwater) Asellidae Rafinesque, 1815 Höhlen-Kellerswien (Proasellus cavaticus) Water-Kellerswien (Asellus aquaticus) Stenasellidae Dudich, 1924 Böverfamilie Gnathostenetroidoidea Kussakin, 1967 (in flack Seewater) Familie Gnathostenetroididae Kussakin, 1967 bzw. Gnathostenetroidae Fresi, Idato & Scipione, 1980 Familie Protojaniridae Fresi, Idato & Scipione, 1980 Böverfamilie Janiroidea Sars, 1897 Familie Acanthaspidiidae Menzies, 1962 Familie
Dat Growe Kellerswien (Porcellio scaber) höört to de Echten Kellerswiene. Vun'e Farv is dat lei- bit hen to geelgrau un kann bit to 20 Millimeters groot weern. Dat hett en fien tackten Ruggenpanzer mit Le'e in Form vun Halfringe, 14 Stappbeen un 12 Spleetfööt, dorto noch en Steertplaten mit Grabbelorgane. Porcellio kummt vun Latiensch „porcella“ = Farken, scaber is ok latiensch un heet groff, schietig. Up Platt weert düsse Deerter meist ohn groten Unnerscheed to de annern Kellerswiene eenfach Kellerswien, Kellersöög, Kellersöge, Holtswien, Muerswien, up Oostfreesch ok Müertiek(e) oder Steentiek(e) nömmt. Growe Kellerswiene freet Rottels ut ehr Umto. Man ok Kantuffeln versmaht se nich, wenn de sowiet sünd un aarnt weern könnt, un freet dor Gänge rin. Ok an Aaft un Grööntüüch gaht se bi, wenn dat inlagert is. De Growen Kellerswiene leevt just dor, wo se ehr Freten finnen könnt. Faken hoolt se sik unner Steen up, ok in de Streilage vun Loofwolden un Buschwarks sünd se to finnen, just, as in Kellers, Goorns, Ställ, Drievhüser, up'n Mess un sunnerlich bi dood Holt. Porcellio scaber Porcellio scaber Porcellio scaber Vun dichtbi bekeken Heiko Bellmann, Kosmos-Atlas Spinnentiere Europas. Und Süßwasserkrebse, Asseln, Tausendfüßer, Kosmos, 2006, ISBN 3440107469. Adolf Herfs: Über die
Aloha is een Woort ut de Spraak vun Hawaii. Hüdigendags warrt dat meist öbersett mit Wöör as „Leevde“, „Geernhebben“, „Leevde to’n Neegsten“ oder „Mitleed“. In Hawaii warrt dat bi’t Kamen un Gahn to’n Gröten seggt. Aloha kakahiaka heet „Goden Morgen“ Aloha auinala heet „Goden Dag“ un Aloha ahiahi heet „Goden Abend“. Aloha kakou heet so veel, as „Schön, dat Ji all tohopen dor sünd“. Midderwielen warrt dat Woort Aloha in de ganzen USA bruukt. Dat liggt an verscheden Filmstriepen un TV-Serien, de allerwegens in de USA to sehn weeren, as Elvis Presley sien Film Blue Hawaii , as de Serie Magnum mit Tom Selleck un as de anner Serie Hawaii Fiev-Null. Dat warrt geern seggt, Hawaii weer vull vun den Aloha Spirit. Dat schall heten, up Hawaii sünd de Lüde fründlich un freit sik öber Frömden. Dorvun hett Hawaii ganz offiziell den Ökelnaam The Aloha State kregen. De Aloha Tower is dat Wahrteken vun Honolulu un dat Aloha-Stadion is de gröttste Sportstäe in Hawaii. An den Aloha Friday dröövt all de Beamten un Anstellten, de süß mit Packje rümlopen mütt, sik dat Aloha Shirt antrecken (dat is dat Hawaii-Hemd). As dat baben seggt worrn is, warrt Aloha hüdigendags bi'n Gröten
Finterbarg (hoochdüütsch Finnaerberg) is en Oort in de Gemeen Hagen in’n Landkreis Cuxhoben, Neddersassen. Dat is en Oortsdeel von Finn un höört binnen de Gemeen Hagen to de polietsche Oortschop Braamst. De Oort liggt op de Oosterholter Geest. Dat Water ut dat Rebeed flütt över Gravens na de Gackau hen af, de en poor hunnert Meter in’n Westen langslöppt. De Naveröörd sünd Gackau, Kraansmoor un Langenfeld in’n Noorden, Loh in’n Noordosten, Harndorp un Ax in’n Oosten, Wohlthöben, Lübbs, Bremerhorn un Biloh in’n Süüdoosten, Albst in’n Süden, Dörphagen in’n Süüdwesten, Finn in’n Westen un Braamst in’n Noordwesten. De eersten Hüüs an’n Finterbarg sünd eerst in dat 19. Johrhunnert boot worrn. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort hett fröher to de Gemeen Finn tohöört, de 1929 Deel von de Gemeen Harndorp worrn is. Mit de Gemeenreform in Neddersassen an’n 1. März 1974 is de Gemeen Harndorp denn Deel von de Gemeen Braamst worrn. An’n 1. Januar 2014 is de Gemeen Braamst tohoop mit de ganze Samtgemeen Hagen oplööst un Deel von de
Finna betekent Finna, Stroom in Noorwegen, de in de Otta münnt, Finna, ieslandsch Vörnaam för Deerns. Dat is ok de hoochdüütsche Naam von Finn, Oort in de Gemeen Hagen in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hinnerk Willem Kopp (* 6. Mai 1893 in Neenkarken; † 21. Dezember 1961 in Chöttingen) weer de eerste Ministerpräsident vun Neddersassen. He güng in Neenkarken na de Volksschool, de hüüt na em nöömt is, besöch dat Realprogymnasium in Otterndörp un denn de Högere Staatsschool in Cuxhoben. Mit sössteihn güng he na Amerika. Na negen Maanden in New Jersey in de he as Bott un Kellner arbeiden dee, keem he aver wedder trüch. He güng nu na’t Andreanum in Hilmssen, wo he sien Abitur möök. Denn güng he 1913 op’n Buurnhoff in’e Lehr. He studeer later aver tosätzlich noch Juristeree un Staatswetenschoppen in Marborg un Göttingen. Na sien Studium weer Kopp 1919/1920 de persönliche Referent vun den Rieksbinnenminister Eduard David. Vun 1919 an weer he Maat vun de SPD. 1928 hett he dat Amt vun en Landraad in den Kreis Hadeln kregen, dat he bet 1932 harr. Een Johr lang hett he denn en Posten bi’n Regerungsbezirk Oppeln hatt. In de Tiet 1933 bet 1945 weer he en sülvstännigen Koopmann un Buer, denn bi de Natschonalsozialisten kunn he in de Politik nix mehr warrn. As de Krieg üm weer, wörr he den 1. Mai 1945 Regerungspräsident vun de Provinz Hannober. Den
En Oortsbörgermeester (oder in en Stadt en Bezirksbörgermeester) is in Neddersassen de Vörsitter von’n Oortsraad, de de Intressen von en Oortschop gegenöver de Gemeen vertriddt, to de de Oortschop höört. Dör Gemeenreformen sünd in Neddersassen en Barg Gemenen to grote Eenheitsgemenen tohoopleggt worrn. Üm de Intressen von de enkelten Öörd binnen de Eenheitsgemenen to wohren, hebbt in veel Fäll de fröher egenstännigen Gemenen in de ne’e Gemeen den Status von en Oortschop kregen. Gemenen, de Deel von en Samtgemeen sünd, dröfft keen Oortschoppen oder Oortsrääd inrichten. De Vertreder von de Oortschop warrt bi de Kommunalwahlen wählt. Dat kann en enkelte Person ween un is denn de Oortsvörsteiher. Dat köönt aver ok mehr Personen ween, de den Oortsraad billt un denn ünner sik en Oortsbörgermeester wählt. De Regeln för de Oortsbörgermeesters warrt in dat Neddersassische Kommunalverfatensgesett in’n Paragraaf 92 fastleggt. Neddersassisch Kommunalverfatensgesett, § 92
Biloh (hoochdüütsch Bilohe) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört binnen de Gemeen to de polietsche Oortschop Ohlenst. De Oort liggt op de Oosterholter Geest. Dat Water ut dat Rebeed flütt över Gravens na’n Giehler Beek hen af. De Naveröörd sünd Bremerhorn, Ax un Wohlthöben in’n Noorden, Lübbs un Bullwinkel in’n Noordoosten, Schrum un Hambargen in’n Oosten, Kiebitzsegen un Olenbüttel in’n Süüdoosten, Ohlenst, Assbarg un Haslah in’n Süüdwesten, Hoop un Büggeln in’n Westen un Albst un Harndorp in’n Noordwesten. In’t Holt in’n Noorden von Biloh weer von 1936 bet 1945 de Muna Lübbs ünnerbrocht. To de Muna hett von 1944 bet 1945 ok en Butenlager von dat KZ Neengamm tohöört, dat den Naam Biloh dragen hett. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Kreis Oosterholt worrn. De Oort Biloh hett
Frellsdorp is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst billt de Oort tohoop mit Frellsdorpermöhlen de polietsche Oortschop Frellsdorp. De Oort Thebü höört to Frellsdorp mit to. De Oort liggt op de Wersermünner Geest. Dat Water ut dat Rebeed flütt över’n Frellsdorper Möhlenbeek na de Geest hen af. De Naveröörd sünd Frellsdorpermöhlen in’n Noorden, de Oort Op de Hööv mit de Hööv von Drüddgeest, Drachel, Bokelah un Heinschenwall in’n Noordoosten, Thebü un Hipst in’n Oosten, Mals, Sünnerwoold un Havekesch in’n Süüdoosten, Abelhorst un Appeln in’n Süden, Wolljes in’n Süüdwesten un Geestenseth in’n Noordwesten. Frellsdorp kummt 1264 as Fridlestorpe toeerst in en Oorkunn von’n Bremer Arzbischop Hildbold vör. Wohrschienlich kummt de Naam von’n Vörnaam Frithila, also Frithila sien Dörp. 1627 is dat Dörp von de Pest swoor drapen worrn. Von 1859 bet 1933 hett en Galeriehollanner-Windmöhl in Frellsdorp an de Geestensether Straat stahn. De Bahnlien Bremerhoben–Buxthu un de Bahnhoff Frellsdorp sünd 1899 anleggt worrn. De Bahnhoff is een Kilometer in’n Noorden von’n Oort. Dor sünd na un na en Reeg Hüüs boot worrn, so dat sik dor en lüttje Siedlung billt hett. In’n Eersten Weltkrieg sünd 16 Soldaten ut Frellsdorp fullen oder vermisst un
Wulmsdörpermoor (hoochdüütsch Wulmstorfermoor) weer en lütten Oort in de hüdige Gemeen Vosshusen in’n Landkreis Horborg, Neddersassen. De Oort leeg in dat Randmoor von de Masch an de Elv, nich wied af von de Geestkant. Na Noorden to liggt Oolland. Delen von dat Rebeed sünd vondaag as Naturschuulrebeed Moor bi Buxthu schuult. Dat Water ut dat Rebeed warrt över Gravens na de Landwettern un de Moorwettern afföhrt. De Naveröörd weren Rübk un Nincoperdiek in’n Noorden, Doasdörpermoor in’n Noordoosten, Vosshusen un Fischbeek in’n Oosten, Wulmsdörp in’n Süüdoosten, Ilsdörp in’n Süden, Ketzendörp un Öbergünn in’n Süüdwesten, Oostmoor in’n Westen un Hogendannen, Weid un Öbergünnermoor in’n Noordwesten. Dat Moor un de Heid in’n Noorden von Wulmsdörp hebbt fröher as Buurmeen de Dörper Wulmsdörp, Ilsdörp un Doasdörp tohoop tohöört. De Hüüs in düt Rebeed hebbt den Oortsnaam Moor dragen. Eerst in dat 19. Johrhunnert is dat Land twüschen de Gemenen opdeelt worrn. Op dat Rebeed, wat an Wulmsdörp gahn is, stünn een Hoff. Dat weer de Utgangspunkt von Wulmsdörpermoor. In de twete Hälft von dat 19. Johrhunnert is de Oort denn bilütten to en lüttje Siedlung ranwussen. In dat 20. Johrhunnert is de Oort aver kumplett von Vosshusen opfreten worrn, dat in düsse Tied gau
Doasdörpermoor (hoochdüütsch Daerstorfermoor) weer en lütten Oort in de Gemeen Vosshusen in’n Landkreis Horborg, Neddersassen. Binnen de Gemeen höört dat Rebeed to de polietsche Oortschop Vosshusen. De Oort leeg in dat Randmoor von de Masch an de Elv, nich wied af von de Geestkant. Na Noorden to liggt Oolland. Dat Rebeed in’n Noorden is vondaag as Naturschuulrebeed Moor bi Buxthu schuult. Dat Water ut dat Rebeed warrt över Gravens na de Landwettern un de Moorwettern afföhrt. De Naveröörd weren Nincoperdiek in’n Noorden, Neefeld in’n Noordoosten, Fischbeek in’n Oosten, Vosshusen in’n Süden, Wulmsdörpermoor in’n Süüdwesten un Öbergünnermoor un Rübk in’n Noordwesten. Dat Moor un de Heid in’n Noorden von Wulmsdörp hebbt fröher as Buurmeen de Dörper Wulmsdörp, Ilsdörp un Doasdörp tohoop tohöört. De Hüüs in düt Rebeed hebbt den Oortsnaam Moor dragen. Eerst in dat 19. Johrhunnert is dat Land twüschen de Gemenen opdeelt worrn. Dat Rebeed, wat an Doasdörp gahn is, weer de Utgangspunkt von Doasdörpermoor. In de twete Hälft von dat 19. Johrhunnert is de Oort denn bilütten to en lüttje Siedlung ranwussen. As 1880/1881 de Nedderelvbahn boot worrn is, is de Trass dör dat Moor leggt worrn. Twüschen Buxthu un Fischbeek hett dat toeerst keen Bahnhoff geven. Eerst
Jürgen Heitmann de Öllere (* üm 1580; † 12. März 1646 in Wilster) weer en Bildensnieder un Bildhauer in Dithmarschen. He is von 1605 af an in Wilster nawiest. To siene wichtigsten Warken höört de Kanzeln in Wewelsfleth un Borg un de Altore in St. Michaelisdonn un Scheenfeld. Sien Söhn weer de Bildensnieder Jürgen Heitmann de Jüngere. Normdaten: GND: 129079014 (OGND, AKS) | VIAF: 10915080 | Wikipedia-Personensöök
Jürgen Heitmann is de Naam von Jürgen Heitmann de Öllere (üm 1580–1645), Bildensnieder in Wilster, Jürgen Heitmann de Jüngere (1627–1671), Bildensnieder in Oterndörp, Jürgen Heitmann (* 1936), plattdüütschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.